সৌম্য সরকার

সৌম্য সরকার (জন্ম: ২৫ ফেব্রুয়ারি, ১৯৯৩) একজন বাংলাদেশী ক্রিকেটার । তিনি একজন বাঁ-হাতি ব্যাটার এবং একজন ডানহাতি মাঝারি-ফাস্ট বোলার। যিনি প্রধানত একজন উদ্বোধনী ব্যাটসম্যান এবং সুদর্শন "পেরিসকোপ শট" এর স্রষ্টা হিসেবে খেলেন। তিনি ওয়ানডে ইনিংসে বাংলাদেশের পক্ষে দ্বিতীয় সর্বোচ্চ ব্যক্তিগত রান সংগ্রাহক।

প্রারম্ভিক জীবন 
৪-৭ অক্টোবর, ২০১০ তারিখে ঘরোয়া প্রথম-শ্রেণীর ক্রিকেটে খুলনা বিভাগের বিপক্ষে ঢাকা বিভাগে তার অভিষেক ঘটেছিল। ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে বাংলাদেশ দলের সদস্য ছিলেন। বাংলাদেশ প্রিমিয়ার লিগে ঢাকা গ্ল্যাডিয়েটর্স দলের পক্ষে চুক্তিতে আবদ্ধ হন। এছাড়াও তিনি বাংলাদেশ ক্রীড়া শিক্ষা প্রতিষ্ঠানের পক্ষে খেলেছেন। ক্রিকেটার না হলে তিনি শিক্ষকতাকে পেশা হিসেবে বেছে নিতেন।

আন্তর্জাতিক ক্রিকেট

২০১৪-২০১৫ 
১ ডিসেম্বর, ২০১৪ তারিখে মিরপুরের শেরেবাংলা ক্রিকেট স্টেডিয়ামে অনুষ্ঠিত সফরকারী জিম্বাবুয়ের বিপক্ষে সিরিজের ৫ম ও শেষ একদিনের আন্তর্জাতিকে তার অভিষেক ঘটে। ঐ খেলায় তিনি ১৮ বলে ৪ বাউন্ডারির সাহায্যে ২০ রান সংগ্রহ করেন। একই খেলায় তার সাথে তাইজুল ইসলামেরও অভিষেক হয়। খেলায় বাংলাদেশ দল ৫ উইকেটে জয় পেয়ে ৫-০ ব্যবধানে জিম্বাবুয়ে দলকে বাংলাওয়াশ করে।

২২ এপ্রিল, ২০১৫ তারিখে তিনি তার প্রথম ওডিআই শতক হাঁকান। মিরপুরের শের-ই-বাংলা ক্রিকেট স্টেডিয়ামে সফরকারী পাকিস্তানের বিপক্ষে অনুষ্ঠিত তৃতীয় ওডিআইয়ে ১১০ বল মোকাবেলা করে অপরাজিত ১২৭* রান তোলেন। তার এ ইনিংসটিতে ছয়টি ছক্কা ও ১৩টি চারের মার ছিল। উদ্বোধনী জুটিতে তামিম ইকবালের (৬৪) সাথে জুটি গড়ে মূল্যবান ১৪৫ রান সংগ্রহ করেন। পরবর্তীতে মুশফিকুর রহিমের (৪৯*) সাথে নিরবিচ্ছিন্নভাবে ৯৭ রান তোলেন। এরফলে তার দল ১০ ওভারেরও বেশি বল বাকী থাকতে ৮ উইকেটের সহজ জয় পায়। এছাড়াও বাংলাদেশ ৩-০ ব্যবধানে পাকিস্তানকে প্রথমবারের মতো বাংলাওয়াশ করে। খেলায় তিনি ম্যান অব দ্য ম্যাচের পুরস্কার লাভ করেন।

২৪ এপ্রিল, ২০১৫ তারিখে মিরপুরের শের-ই-বাংলা ক্রিকেট স্টেডিয়ামে সফরকারী পাকিস্তানের বিপক্ষে অনুষ্ঠিত একমাত্র টুয়েন্টি২০ আন্তর্জাতিকে মুস্তাফিজুর রহমানের সাথে তারও অভিষেক ঘটে। কিন্তু মাত্র ৩ বল মোকাবেলা করে শূন্য রানে রান আউটের শিকার হন তিনি। ঐ খেলায় অবশ্য সাকিব ও সাব্বির রহমানের ক্রীড়ানৈপুণ্যে বাংলাদেশ দল প্রথমবারের মতো পাকিস্তানের বিপক্ষে ৭ উইকেটের বিরাট জয় পায়।

২০২৪-২০২৫ 
২০২৫ আইসিসি চ্যাম্পিয়নস ট্রফির জন্য ১৫ সদস্যের বাংলাদেশ দলে তিনি জায়গা পান।

ক্রিকেট বিশ্বকাপ 
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।

৯ মার্চ, ২০১৫ তারিখে অ্যাডিলেড ওভালে অনুষ্ঠিত গ্রুপ পর্বের ৫ম খেলায় ইংল্যান্ডের বিপক্ষে ৩য় উইকেটে মাহমুদুল্লাহ রিয়াদকে (১০৩) সাথে নিয়ে ৮৬ রানের জুটি গড়েন। খেলায় তিনি ৪০ রান সংগ্রহ করেন। এরপর মুশফিকুর রহিমের ঝড়োগতিতে ৭৭ বলে ৮৯ রানের সুবাদে একদিনের আন্তর্জাতিকে ইংল্যান্ডের বিপক্ষে বাংলাদেশ দলগতভাবে সর্বোচ্চ রান তোলে। পরবর্তীতে রুবেল হোসেনের প্রশংসনীয় বোলিংয়ে (৪/৫৩) বাংলাদেশ ১৫ রানের ব্যবধানে জয়ী হওয়াসহ কোয়ার্টার ফাইনালে উন্নীত হয়।

২০২৪ গ্লোবাল সুপার লীগ 
নভেম্বর ২০২৪ সালে সৌম্যকে গ্লোবাল সুপার লীগের প্রথম আসরে রংপুর রাইডার্সের হয়ে খেলার জন্য দলে অন্তর্ভুক্ত করা হয়। ফাইনালে রংপুর রাইডার্স ভিক্টোরিয়াকে ৫৬ রানে হারিয়ে আসরের প্রথম চ্যাম্পিয়ন হয়। ফাইনালে তিনি অপরাজিত ৮৬ রান করেন যা আসরের সর্বোচ্চ ব্যাক্তিগত রান। এজন্য তিনি প্লেয়ার অব দ্যা ম্যাচ নির্বাচিত হন। একই সাথে ১৮৮ রান করে তিনি আসরের সর্বোচ্চ রান সংগ্রাহক হন।

আন্তর্জাতিক শতকসমূহ 
 কলামের রান, * চিহ্ন দ্বারা অপরাজিত বোঝান হয়েছে
 কলামের শিরোনাম ম্যাচ দ্বারা খেলোয়াড়ের ম্যাচ সংখ্যা উল্লেখ করা হয়েছে

একদিনের আন্তর্জাতিক শতকসমূহ

তথ্যসূত্র

আরও দেখুন 
 তামিম ইকবাল
 ২০১৪-১৫ পাকিস্তান ক্রিকেট দলের বাংলাদেশ সফর
 শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা

বহিঃসংযোগ 

 
 

১৯৯৩-এ জন্ম
২০১৫ ক্রিকেট বিশ্বকাপের ক্রিকেটার‎
২০১৯ ক্রিকেট বিশ্বকাপের ক্রিকেটার
আবাহনী লিমিটেডের ক্রিকেটার
খুলনা বিভাগের ক্রিকেটার
খুলনা বিভাগ থেকে আগত ক্রিকেটার
ঢাকা ডমিনেটর্সের ক্রিকেটার
রাজশাহী রয়্যালসের ক্রিকেটার
জীবিত ব্যক্তি
বাংলাদেশী ক্রিকেটার
বাংলাদেশী হিন্দু
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
বাংলাদেশ অনূর্ধ্ব-২৩ দলের ক্রিকেটার
বাংলাদেশ এ দলের ক্রিকেটার
বাংলাদেশ দক্ষিণাঞ্চলের ক্রিকেটার
ভিক্টোরিয়া স্পোর্টিং ক্লাবের ক্রিকেটার
রংপুর রাইডার্সের ক্রিকেটার
লিজেন্ডস অব রূপগঞ্জের ক্রিকেটার
দক্ষিণ এশীয় গেমসে স্বর্ণপদক বিজয়ী বাংলাদেশী
সাতক্ষীরা জেলার ব্যক্তি
দক্ষিণ এশীয় গেমসের ক্রিকেটে পদক বিজয়ী
বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
২১শ শতাব্দীর বাংলাদেশী পুরুষ ক্রীড়াবিদ